Πρωτάθλημα Ε.Π.Σ. Αθηνών 1938-39

Στο Πρωτάθλημα Α΄ κατηγορίας της ΕΠΣ Αθηνών την περίοδο 1938-39 πρωταθλητής αναδείχθηκε ο Παναθηναϊκός. Όμως, στο πανελλήνιο πρωτάθλημα προκρίθηκαν οι πέντε πρώτες ομάδες του πρωταθλήματος της ΕΠΣΑ, οι οποίες με τρεις ομάδες σπό την Ε.Π.Σ. Πειραιώς συγκρότησαν τον Νότιο Όμιλο του πρωταθλήματος. Έτσι συνέβη το παράδοξο πρωταθλητής Αθήνας να αναδειχθεί ο Παναθηναϊκός και πρωταθλήτρια Ελλάδος η δευτεραθλήτρια Αθηνών ΑΕΚ. Από τη σεζόν αυτή καθιερώθηκε από την ΕΠΟ σε όλες τις διοργανώσεις η βαθμολογία 3-2-1, ώστε να υπάρχει δυνατότητα μηδενισμού όποιας ομάδας αρνείτο να πάρει μέρος σε αγώνα. Το σύστημα αυτό ίσχυσε ως τη σεζόν 1972-73, δηλαδή για 35 χρόνια.

 Τη σεζόν αυτή μετείχαν όλες οι ομάδες στο τοπικό πρωτάθλημα αλλά διεξήχθη και διευρυμένο πανελλήνιο πρωτάθλημα σε δυο ομίλους, Νότιο και Βόρειο. Η ΕΠΣ Αθήνας έστειλε τις πέντε πρώτες ομάδες της στο Νότιο όμιλο. Επειδή απαιτούνταν πολύς χρόνος για να διεξαχθούν πλήρεις οι αγωνιστικές (10 του τοπικού + 14 του νοτίου ομίλου + ο διπλός τελικός), αποφασίστηκε οι ομάδες που προκρίθηκαν για το πανελλήνιο πρωτάθλημα να μην αγωνιστούν ξανά μεταξύ τους αλλά να μεταφέρουν τα μεταξύ τους αποτέλεσματα των τοπικών πρωταθλημάτων. Στο πρωτάθλημα Α΄ κατηγορίας της ΕΠΣΑ έλαβαν μέρος έξι ομάδες. Αγωνίστηκαν σε ένα σύστημα δύο γύρων (10 αγώνες) και πρωταθλητής αναδείχθηκε ο Παναθηναϊκός, ο οποίος μαζί με τις επόμενες τέσσερις ομάδες προκρίθηκε στο Νότιο Όμιλο του πανελληνίου πρωταθλήματος. Η Δάφνη Μεταξουργείου τερμάτισε τελευταία και έδωσε αγώνες διαβάθμισης με τον πρωταθλητή της Β΄ κατηγορίας για να διασφαλίσει την παραμονή της. Τελικά, παρέμεινε έτσι κι αλλιώς, αφού αυξήθηκε σε οκτώ (8) ο αριθμός των ομάδων στην Α΄ κατηγορία. Μετείχαν: Παναθηναϊκός, Απόλλων Αθηνών, ΑΕΚ, Ατρόμητος Αθηνών, Αστέρας Αθηνών, Δάφνη Μεταξουργείου. Πρωταθλητής: Παναθηναϊκός, προκρίθηκε στο πανελλήνιο πρωτάθλημα. Σύνθεση ΠΑΟ: Χάτζος, Σύρκος, Μπαλάσκας, Σβολόπουλος, Δότσικας, Διαμαντόπουλος, Ευθυμιάδης, Μπαλτάσης, Κρητικός, Τριανταφύλλης, Τσούτσος. Πρόκριση στο πανελλήνιο πρωτάθλημα: Απόλλων Αθηνών, ΑΕΚ , Ατρόμητος Αθηνών, Αστέρας Αθηνών. Διαβάθμιση: Δάφνη Μεταξουργείου, δεν υποβιβάστηκε. Άνοδος από Β΄: Αθηναϊκός Α.Σ., ΑΕ Παγκρατίου. Ανέβηκαν δύο ομάδες, διότι αυξήθηκε σε οκτώ (8) ο αριθμός των ομάδων της Α΄. *Την 9η αγωνιστική ο Ατρόμητος είχε 12β (9-45 γκολ) και η Δάφνη 11β (6-30 γκολ). Στην πρώτη θέση ισοβάθμισαν Αθηναϊκός και Παγκράτι που έδωσαν αγώνα κατάταξης με νικητή τον Αθηναϊκό που κατέκτησε τον τίτλο και την άνοδο. Τελικά ανέβηκε και το Παγκράτι λόγω αύξησης του αριθμού των ομάδων Α΄ κατηγορίας. Πρωταθλητής Β΄: Αθηναϊκός Α.Σ., άνοδος στην Α΄. Δευτεραθλητής: ΑΕ Παγκρατίου, άνοδος στην Α΄ λόγω αύξησης του αριθμού των σωματείων. Τριταθλητής: Α.Π.Ο. Ολυμπιακός Αθηνών, αρχικά προήχθη στην Α΄ κατηγορία στη θέση του Ατρομήτου που διαγράφηκε από την ΕΠΣΑ και έδωσε και κάποιους αγώνες. Τελικά, η ΕΠΣΑ πήρε πίσω την διαγραφή του Ατρόμητου και εντάχθηκε στην Α΄, οπότε οι αγώνες του Ολυμπιακού Αθηνών ακυρώθηκαν και ο σύλλογος μετείχε στη Β΄ κατηγορία. Υποβιβασμός: καμία λόγω αύξησης των σωματείων σε 12. Ομάδες που μετείχαν (9): Αθηναϊκός Α.Σ., Α.Ε. Παγκρατίου, Α.Π.Ο. Ολυμπιακός Αθηνών, Α.Π.Ο. Αττικός, ΑΠΟ Ολυμπιάς, Μικρασιατική Δουργούτη, Α.Π.Ο. Ελληνορωσικός, Π.Σ. Αρίων Κολωνακίου, Π.Σ. Γουδί. Διεξήχθη πρωτάθλημα ενός γύρου (9 αγώνες). Οι τρεις πρώτες ομάδες πέρασαν στην τελική φάση, η οποία διεξήχθη σε έξι αγωνιστικές για την ανάδειξη του πρωταθλητή που κέρδισε την άνοδο στη Β΄ κατηγορία χωρίς αγώνες διαβάθμισης. Τελικά ανέβηκαν και άλλοι σύλλογοι. Πρωταθλητής Γ΄: Φωστήρας Ταύρου. Άνοδος στη Β΄: Α.Σ. Άτλας Θυμαρακίων, Α.Σ. Απόλλων Ν. Ιωνίας, Α.Ο. Νήαρ Ηστ Καισαριανής, Α.Ο. Κηφισιάς, Π.Σ. Ερμής Ν. Ερυθραίας (Πανερυθραϊκός)*. Ομάδες που μετείχαν (12/11*): Φωστήρας Ταύρου, Α.Ο. Κηφισιάς, Α.Σ. Άτλας Θυμαρακίων, Α.Σ. Απόλλων Ν. Ιωνίας, Α.Ο. Νήαρ Ηστ Καισαριανής, Ένωσις Ιεραπόλεως, Πανχαλανδριωτικός Όμιλος, Ένωσις Αρμενίων Αθλητών, Άφοβος Σεπολίων, Ηλυσιακός Αθλητικός Όμιλος, Π.Σ. Ερμής Ν. Ερυθραίας*, (Α.Ε. Νέας Ερυθραίας)*.* Με ανακοίνωσή του ο Ερμής κοινοποίησε πως συνενώθηκε με την Α.Ε. Νέας Ερυθραίας και μετονομάστηκε σε Πανερυθραϊκός Α.Σ., οπότε οι σύλλογοι που τελικά πήραν μέρος ήταν 11. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 237-238. "Αι επίσημοι εορταί ενάρξεως των πρωταθλημάτων Αθηνών και Πειραιώς", "Αθλητικόν Βήμα", 28/9/1938, ψηφ. σελ. 580.